Skutočný pôvod týchto koláčikov už nie je známy. Väčšina zdrojov uvádza ich vznik ako náhodu počas prípravy iných dezertov. Avšak všetky zdroje sa zhodujú na fakte, že ak sú napečené, ponúkajú sa nečakaným hosťom ako prvé. A taktiež, že v spojení so šampanským, kávou, alebo čajom, sú skutočnou delikatesou. To posledné môžem len potvrdiť.
Čas prípravy 50 minút
SUROVINY .. 6 osôb
MASLOVÝ KRÉM
- 185 g mlieka
- 110 g jemného kryšt.cukru
- 1 vanilkový struk, semienka vyškriabať
- 15 g jemného kryšt.cukru
- 65 g šľahačkovej smotany
- 2 žĺtky
- 20 g pudingového prášku
- 240 g mäkkého masla
ALEBO – AJ
NA DOKONČENIE
- 200 g čistej čokolády
PRÍPRAVA
Piškóty priprav podľa receptu v tomto linku: mandľová piškóta. Môžeš ich pripraviť aj niekoľko dní vopred.
Priprav maslový krém
Mlieko, väčšiu časť cukru a vanilkové semienka aj s tyčinkou priveď do varu. Druhú časť cukru vymiešaj metličkou so smotanou, žĺtkami a pudingovým práškom. Vanilkovú tyčinku z mlieka vyber a trocha z neho prelej na smotanovú zmes. Dobre premiešaj. Teraz zmes prilej späť do mlieka a miešaj, až vznikne hustý vanilkový krém.
Tento okamžite prelej do studenej misy a zakry kuchynskou fóliou, aby sa predišlo vytvoreniu kôrky na kréme. Nechaj vychladnúť v chladničke.
Maslo daj miešať metličkou do kuchynského robota a po častiach k nemu pridávaj vanilkový krém. Takto pripravený krém vlož do cukrárskeho vrecka a nastriekaj na vnútornú časť polovice piskôt. Prilož druhú polovicu a odlož nabok. Mne zvýšilo z pistáciového ganache, tak som polovicu labiek plnila aj ním.
Dokončenie
Roztop 2/3 čokolády v mikrovlnke, alebo bain-marie na 40°C. K roztopenej čokoláde primiešaj zvyšnú 1/3 neroztopenej čokolády a dobre spolu premiešaj. Skontroluj teplotu čokolády: ak čokoláda dosiahla teplotu 30-31°C, namoč do nej konce capkových labiek a prebytočnú čokoládu opatrne stras.
Capkove labky uchovávaj vo vzduchotesnej, uzavretej nádobe, aby ostali čo najdlhšie chrumkavé.
Maslový krém môžeš nahradiť aj čokoládovým ganache.